SL
12.12.2022
Uradni list Evropske unije
C 472/15
Sodba Sodišča (osmi senat) z dne 20. oktobra 2022 (predlog za sprejetje predhodne odločbe Varhoven administrativen sad – Bolgarija) – Komisia za zashtita na lichnite danni, Tsentralna izbiratelna komisia/Koalitsia „Demokratichna Bulgaria – Obedinenie“ (Zadeva C-306/21) (1) (Predhodno odločanje – Varstvo osebnih podatkov – Uredba (EU) 2016/679 – Področje uporabe – Člen 2(2)(a) – Pojem „dejavnost zunaj področja uporabe prava Unije“ – Nacionalne in evropske volitve – Člen 6(1)(e) – Zakonitost obdelave – Člen 58 – Akt, sprejet s strani nadzornih organov, s katerim je omejeno ali po potrebi prepovedano video snemanje štetja glasov na volišču) (2022/C 472/17) Jezik postopka: bolgarščina Predložitveno sodišče Varhoven administrativen sad
Stranki v postopku v glavni stvari Tožeča stranka: Komisia za zashtita na lichnite danni, Tsentralna izbiratelna komisia
Tožena stranka: Koalitsia „Demokratichna Bulgaria – Obedinenie“
Izrek 1.
Člen 2(2)(a) Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov)
je treba razlagati tako, da
obdelava osebnih podatkov v okviru organizacije volitev v državi članici ni izključena s področja uporabe te uredbe.
2.
Člen 6(1)(e) in člen 58 Uredbe 2016/679
je treba razlagati tako, da
ti določbi ne nasprotujeta temu, da pristojni organi države članice sprejmejo upravni akt splošne uporabe, s katerim je omejeno ali po potrebi prepovedano video snemanje štetja glasov na voliščih med volitvami v tej državi članici.
(1)
UL C 329, 16.8.2021.